Зусім ужо двоечнікаў не ўзгадаю (такія на факультэце не затрымліваюцца), але памятаю студэнта, які скончыў універсітэт у 2005 годзе. Зрэшты, ён якраз і быў пераможцам алімпіяды, але на 3 курсе, калі я выконваў абавязкі куратара ў яго групе, сесію той студэнт здаў на адны “тройкі” (па пяцібалцы), а ўніверсітэт скончыў з сярэднім балам ніжэй за 4. Апошні раз мы сустрэліся гадоў 5 назад. На той час ён ужо абараніў дысертацыю і паспяхова працаваў у Нацыянальнай акадэміі навук.